ཨོཾ་ཨ་ཐ་ལཀྞི་སིདྡྷི་རསྟུ། བདེ་ལྡན་ངོ་མཚར་བཀོད་པའི་ཞིང་གི་མགོན། །གར་
དབང་མཛོད་སྤུའི་འོད་ཟེར་སྟོང་འབར་གཟིས། །འཆི་བདག་བདུད་ཀྱི་མུན་འཇོམས་
འཁོར་ལོ་གསུམ། །མི་གཞིག་རྡོ་རྗེའི་དཔལ་དུ་འགྲུབ་གྱུར་ཅིག །ངག་ལ་སྨྲ་བའི་ཆོས་
ཀྱི་བཀྲ་ཤིས་དུང་། །མགྲིན་པའི་འཁོར་ལོའི་དབུས་ན་གཡས་འཁྱིལ་བ། །དབང་
ཕྱུག་བློ་གསལ་སྐལ་བཟང་རྒྱ་མཚོ་ལ། །ཐེག་གསུམ་ཆོས་འཁོར་བསྐོར་ཕྱིར་ཞབས་
བརྟན་ཤོག །ཆེས་ཆེར་སྙིགས་པའི་དུས་ཀྱི་གླང་པོའི་དགྲར། །འཇིགས་མེད་ལྷག་
བསམ་གདོང་ལྔའི་ང་རོའི་རྒྱུད། །ཞི་བདེའི་མཚོན་གྱིས་(༣༡ན)གཞོམ་མིན་གོ་ཆ་
མཆོག །ཐུབ་བསྟན་གངས་རིའི་སྤོ་ལ་བརྟན་པར་ཤོག །ལས་རླུང་དག་པ་དྷུ་ཏཱིའི་
ལམ་ཡངས་པོར། །ཨ་ཧཾ་མི་གཤིགས་སྲོག་གི་ཀ་བ་ཅན། །འཇའ་ལུས་རྡོ་རྗེའི་ལང་
41

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཞ༽
ཚོ་རྒྱས་པའི་སྡེ། །གྲུབ་པའི་སྐལ་བ་བཟང་པོར་གཡོ་མེད་ཤོག །དུས་གསུམ་མ་ལ་ཡ་
ཡི་ནགས་ཀླུང་ནས། །བསགས་པའི་དགེ་ཚོགས་ཀཏྤུ་ར་ཡི་དྲིས། །དཀར་མིན་འབྲས་
བུའི་ཚ་གདུང་ཀུན་བཅིལ་ནས།
།འགྲོ་རྣམས་བདེ་བའི་ངལ་གསོར་སྤྱོད་པར་ཤོག །
ཆོས་སྲིད་ཟུང་དུ་འབྲེལ་བའི་ཉི་ཟླ་ཡི། །རྫོགས་ལྡན་སྣང་བ་གསར་པ་འོད་པོ་ཆེས། །
ཡངས་པའི་ནོར་འཛིན་མ་ལུས་ཀུན་ཁྱབ་པས། །འདི་དང་གཏན་གྱི་ལེགས་ཚོགས་ལྷུན་
གྲུབ་ཤོག །ཅེས་པ་འདི་ནི་དུས་ཞབས་པ་ཆེན་པོ་གྲྭ་ཕུག་པ་བ་དཔལ་གྱི་སེང་གེའི་
སྤྲུལ་པའི་སྐུ་ངག་དབང་སྙན་གྲགས་དཔལ་བཟང་པོའི་གསུང་གིས་ནན་ཏན་དུ་
བསྐུལ་བ་ལ་བརྟེན་ནས་ཟ་ཧོར་གྱི་བནྡེས་གཡར་ཁྲལ་ཙམ་དུ་བྲིས།། །།